Griekse Bougainvillea Trou Inspirasie - Mooi Troues
Griekse Bougainvillea Trou Inspirasie
Ons deel met die begin van hierdie nuwe maand, vars trou inspirasie met ons Mooi Troues lesers. Hierdie inskrywing beeld 'n Griekse Bougainvillea trou inspirasie uit wat werklik ons maak droom van 'n troue oorsee.
Die fotograaf wou graag haar idee van 'n vakansie op 'n Griekse eiland uitbeeld deur hierdie fotosessie. Inspirasie is getrek van die Griekse wit huisies wat opgehelder word deur pienk Bougainvilleas. Die pragtige wit venue het die perfekte speelveld gebied om die tema na lewe te bring en vir die pienk dekor om werklik 'n indruk te maak.
Die troudekor en die model se trourok weerspieël 'n tydlose styl wat so elegant lyk met die oorwegende wit kleurskema. Definitief 'n tipe koninklike aspek wat die stylvolle trourok na die tafel toe bring. Sweet Joy Wedding Cakes het ook 'n pragtige, simplistiese wit troukoek gemaak wat so mooi ingeskakel het by die tema, met sy helderkleurige blom versierings.
Rol gerus af vir meer Griekse Bougainvillea trou inspirasie.
Xanthe van Blommekind Photography
Met die huidige realiteit waarin ons ons self bevind is die moeilik om oorsee te reis. Ek en my gesin was van plan om Santorini toe te gaan in 2020. Dit was ongelukkig nie 'n moontlikheid nie. Ek weet ook van soveel bruidspare wat nie toegelaat was om hulle spesiale troudag gevier het soos beplan, of soos hulle daaroor gedroom het nie. Toe ek begin het met beplanning van 'n gestilleerde fotosessie was ek geïnspireer deur die Griekse eilande. Met hulle wit huisies en helder pienk Bougainvilleas om mense te op te kikker met die herinnering van oorsee reise en die perfekte trou dag.
Die verskaffers is almal goed bekende verskaffers wat baie goeie dienste lewer. Dit was 'n groot voorreg om saam met hulle te werk.
Agter die skerms het al die verskaffers hand aan hand saam gewerk om die pragtige fotosessie aan mekaar te sit. Geen onvoorsiene probleme het voorgeval nie.
Die eind produk na al die harde werk was die mees merkwaardigste, om mens se visie te sien tot lewe kom.
Bougainvilleas was gebruik as deel van die blomme rangskikkings wat nie gewoonlik 'n snyblom is nie. Hierdie element was ingebring om die gevoel van Santorini en luukse oorsee se reis te illustreer.
Die kleur skema was helder rooi en pienk kleure wat duidelik uit gestaan het teen die kenmerkende wit mure van die pragtige Grieks geïnspireerde venue.
Bergvallei is die perfekte venue geïnspireer deur Griekse eilande met pragtige wit geboue en Bougainvillea bosse. Dit is soos Santorini in Suid Afrika wat die visie vir die gestileerde fotosessie tot lewe gebring het.
Gelique se trourokke is tydloos en elegant. 'n Pragtige eenvoud wat my herinner het aan die tipe rokke wat 'n antieke Griekse prinses sou dra.
Die sleutel is die dekor. Enige venue kan omskep word in jou perfekte droom trou. Kry goeie verskaffers wat jou styl verstaan met goeie verwysings, sodat jy hulle ten volle met jou visie kan vertrou en net jou trou dag kan geniet.